VZOREC POGODBE

sklenjena med:

UNIVERZITETNIM KLINIČNIM CENTROM MARIBOR, Ljubljanska ulica 5, 2000 Maribor (v nadaljevanju: UKC Maribor), ki ga zastopa direktor UKC, prof. dr. Anton CRNJAC, dr. med., višji svetnik (v nadaljevanju: naročnik), identifikacijska številka naročnika za DDV: SI 56644817, matična številka naročnika: 5054150000

in gospodarskim subjektom:

, ki ga zastopa direktor (v nadaljevanju: izvajalec), identifikacijska številka izvajalca za DDV: , matična številka izvajalca: .

1. **SPLOŠNE DOLOČBE**

Naročnik in izvajalec uvodoma ugotavljata, da je naročnik v skladu s 40. členom Zakona o javnem naročanju (Uradni list RS, št. [91/15](http://www.uradni-list.si/1/objava.jsp?sop=2015-01-3570) in [14/18](http://www.uradni-list.si/1/objava.jsp?sop=2018-01-0588), v nadaljevanju ZJN-3) izvedel javno naročilo po odprtem postopku za blago: **DOBAVA IN POSTAVITEV MOBILNE ENOTE NA DVORIŠČU STAVBE KLINIKE ZA PEDIATRIJO**, ki je bilo objavljeno na portalu javnih naročil, datum objave 18. 10. 2021, številka objave JN007127/2021-B01 in v Uradnem listu EU, datum objave 19. 10. 2021, številka objave 2021/S 203-529607.

S to pogodbo se naročnik in izvajalec dogovorita o splošnih in posebnih pogojih izvajanja pogodbe.

1. **PREDMET POGODBE**

Predmet te pogodbe je dobava in postavitev mobilne enote na dvorišču stavbe Klinike za pediatrijo, kot je to opredeljeno v dokumentaciji v zvezi z oddajo naročila male vrednosti ter v izvajalčevi ponudbi, št.  z dne  (v nadaljevanju: ponudba), s katero se je prijavil na javno naročilo iz 1. člena te pogodbe.

Ponudba in dokumentacija v zvezi z oddajo naročila male vrednosti sta sestavni del te pogodbe.

**(samo v primeru, ko izvajalec nastopa s podizvajalci)**

Sestavni del te pogodbe je tudi seznam podizvajalcev, predložen v skladu s točko 1.2.3 Navodil ponudnikom za izdelavo ponudbe.

Predmet te pogodbe je tudi obveznost izvajalca, da zagotovi vse transportne in druge pomožne storitve in materiale, ki zadevajo izvedbo, kot tudi vsa zavarovanja, odgovornost za varno delo in za splošno varnost v zvezi s predmetom pogodbe ter pridobitev in izročitev vseh potrebnih listin oz. soglasij, ter garancijskih listin. Izvajalec bo izvedel vsa intelektualna, fizična, organizacijska in druga organizacijska oziroma strokovna dela, ki so potrebna za izvedbo in predajo predmeta pogodbe, ne glede na to, ali so ta dela izrecno navedena v pogodbi ali ne, v skladu z določilom »ključ v roke« (659. člen Obligacijskega zakonika (Uradni list RS, št. [97/07](http://www.uradni-list.si/1/objava.jsp?sop=2007-01-4826) – uradno prečiščeno besedilo, [64/16](http://www.uradni-list.si/1/objava.jsp?sop=2016-01-2761) – odl. US in [20/18](http://www.uradni-list.si/1/objava.jsp?sop=2018-01-0865) – OROZ631, v nadaljevanju OZ)).

Pogoji te pogodbe so veljavni za čas trajanja pogodbe.

1. **ROK IZVEDBE**

Izvajalec se zavezuje, da bo pogodbene obveznosti opravil najkasneje v roku 120 dni od sklenitve pogodbe ter da bo pridobil uporabno dovoljenje najkasneje v roku 150 dni od sklenitve pogodbe.

V primeru zamude bo naročnik za vsak dan zamude zaračunaval pogodbeno kazen v višini 0,5% od pogodbene vrednost v EUR z DDV na dan. Pogodbena kazen ne sme presegati 15% pogodbene vrednosti.

Če bo škoda, ki jo bo zaradi zamude utrpel naročnik večja od pogodbene kazni, ima naročnik pravico zahtevati razliko do polne odškodnine.

Pogodbena kazen se ne zaračuna v kolikor je zamuda posledica višje sile ali razlogov na strani naročnika.

Če izvajalec zaradi spremenjenih okoliščin, ki jih ni sam zakrivil, v zahtevanem roku ne more dokončati pogodbenih obveznosti, se lahko rok za dokončanje pogodbenih obveznosti z naročnikovim soglasjem ustrezno podaljša.

Roki po tej pogodbi se lahko podaljšajo tudi, če nastopijo dogodki, ki se štejejo za višjo silo po OZ.

Roki po tej pogodbi se lahko podaljšajo za ustrezen čas, glede na naravo naštetih ovir, vendar le po predhodnem sporazumu obeh pogodbenih strank.

1. **PRAVICE IN OBVEZNOSTI POGODBENIH STRANK**

Naročnik ima pravico nadzorovati delo in dajati navodila, če to ustreza naravi del, izvajalec pa mu mora to omogočiti.

Nadzor nad opravljanjem del bo za naročnika opravljal ...................................................... oziroma druga oseba, ki jo bo določil naročnik.

Naročnik bo pripombe v zvezi z izvajanjem del sporočal izvajalcu v pisni obliki. Če izvajalec ne upošteva upravičenih pripomb naročnika, lahko naročnik unovči garancijo za dobro izvedbo pogodbenih obveznosti.

Naročnik se zavezuje, da bo delavcem izvajalca omogočil nemoteno delo.

Naročnik se s sklenitvijo te pogodbe izvajalcu obvezuje, da bo:

* v dogovorjenih rokih dal na razpolago izvajalcu vso dokumentacijo in vse informacije, ki so potrebne za to, da lahko izvajalec izpolni njegove obveznosti po tej pogodbi,
* tesno sodeloval z izvajalcem z namenom, da se prevzete obveznosti izvršijo pravočasno,
* tekoče obveščal izvajalca o vseh spremembah in na novo nastalih situacijah, ki bi utegnile vplivati na izvršitev prevzetih obveznostih in odgovarjal na morebitna dodatna vprašanja.

Izvajalec se s sklenitvijo te pogodbe obvezuje, da bo:

* upošteval navodila naročnika,
* izvedel projektiranje najkasneje v roku 15 dni od sklenitve pogodbe,
* glede na lokacijsko informacijo pridobil vsa potrebna soglasja, mnenja s pooblastilom lastnika zemljišča,
* s pooblastilom lastnika zemljišča oziroma upravljavca nepremičnine (ZSPDSLS-1) vodil upravni postopek pridobitve vseh upravnih, obratovalnih in ostalih potrebnih dovoljenj (npr. gradbeno dovoljenje po Gradbenem zakonu, uporabno dovoljenje,…),
* objekt skladen s prostorskimi izvedbenimi akti in s predpisi o urejanju prostora, da bo izpolnjeval bistvene zahteve in da bo evidentiran,
* upošteval pogoje iz 14. člena Gradbenega zakona (GZ),
* v času izvajanja del delovišče zaščitil v skladu z veljavnimi predpisi,
* poravnal škodo, ki nastane po njegovi krivdi na objektu in opremi drugih izvajalcev,
* redno sodeloval na koordinacijskih razgovorih, ki jih bo organiziral naročnik,
* natančno in vestno izpolnjeval pogodbene roke izvedbe,
* pravočasno opozoril na morebitne ovire pri izvajanju del,
* vsa dela opravil strokovno in kakovostno s skrbnostjo dobrega strokovnjaka,
* poravnal naročniku škodo oziroma stroške, ki bi nastali po krivdi izvajalca,
* spoštoval parkirni red na območju UKC Maribor,
* pri odvozu gradbenih odpadkov in ruševin ravnal v skladu z Uredbo o ravnanju z odpadki, ki nastanejo pri gradbenih delih (Uradni list RS, št. [34/08](http://www.uradni-list.si/1/objava.jsp?sop=2008-01-1360)). V UKC Maribor ni možnosti začasnih in trajnih deponij,
* poskrbel, da bodo izvajalci del odpadke odlagali neposredno po nastanku v zabojnike, ki morajo biti nameščeni na gradbišču ali ob gradbišču in prirejeni za odvoz gradbenih odpadkov brez njihovega prekladanja skladno z določili Uredbe o ravnanju z odpadki, ki nastanejo pri gradbenih delih (Uradni list RS, št. [34/08](http://www.uradni-list.si/1/objava.jsp?sop=2008-01-1360)).

1. **PREHOD RIZIKA, KRAJ, ČAS IN NAČIN IZROČITVE**

Ob dokončanju del bo izvajalec o tem obvestil naročnika oziroma pooblaščenega predstavnika naročnika iz 11. člena te pogodbe.

Odgovornost za riziko preide od izvajalca k naročniku z izročitvijo, razen za jamčevanje za napake po določilih o garancijskih rokih.

Morebitno predhodno ugotavljanje količine in kvalitete je lahko podlaga za kasnejšo zapisniško izročitev, samo pa še ne pomeni prehoda rizika ali izročitve.

Izročitev se opravi na podlagi uspešno opravljenega kvalitetnega in kvantitetnega pregleda, odprave morebitnih pomanjkljivosti, ugotovljenih pri pregledu ter z izročitvijo vse, pogodbeno opredeljene oz. potrebne dokumentacije, zlasti garancijskih listin, ter predane garancije za odpravo napak v garancijskem roku.

Pogodbeni stranki bosta po dokončanju del sestavili primopredajni zapisnik, ki ga podpišeta pooblaščena predstavnika naročnika in izvajalca.

S podpisom primopredajnega zapisnika se izrecno ugotovi, da so vse pogodbene obveznosti izvajalca opravljene. Posebej se navede tudi morebitna zamuda in odgovornost zanjo. V zapisniku se obvezno navede datum in uro izročitve oz. podpisa.

Ob podpisu primopredajnega zapisnika mora izvajalec naročniku izročiti še:

1. vso tehnično in servisno dokumentacijo v slovenskem ali angleškem jeziku;
2. druge pogodbeno opredeljene listine in dokazila.

Pooblaščeni predstavnik naročnika je: …………………………………………

Pooblaščeni predstavnik izvajalca je: .

O spremembi pooblaščenih predstavnikov se pogodbeni stranki pisno obvestita.

1. **GARANCIJSKI ROKI**

Za opravljena dela zagotavlja izvajalec naročniku najmanj 12 mesečno garancijo, razen za dela za katera so z zakonom oziroma drugim predpisom določeni daljši jamčevalni roki.

V garancijskem roku je izvajalec dolžan brezplačno odpraviti vse napake in pomanjkljivosti, ter izdati novo garancijo za popravljeni del.

Garancijski roki začno teči z dnem podpisa primopredajnega zapisnika obeh pogodbenih strank oz. njunih pooblaščenih predstavnikov.

V primeru, če prisilni predpis določa daljše trajanje garancijskega roka, kot je določen v prvem odstavku tega člena, velja daljši garancijski rok, skladno z drugim odstavkom 17. člena OZ, neposredno.

V garancijskem roku je izvajalec dolžan brezplačno odpraviti vse napake in pomanjkljivosti.

1. **POGODBENA VREDNOST IN PLAČILNI POGOJI**

Pogodbena vrednost znaša  EUR brez DDV oz.  EUR z DDV.

Pogodbena vrednost vsebuje vse elemente cene (prevozni stroški, stroški nakladanja in razkladanja materiala in opreme, vertikalni in horizontalni premiki materiala in opreme, vsa potrebna pripravljalna in zaključna dela, vsa potrebna merjenja na objektu, izdelava vseh potrebnih zaključkov, ves glavni, pomožni in pritrdilni material, skladiščenje materiala na gradbišču, atestiranje materialov in dokazovanje kvalitete z atesti, vso potrebno delo za dokončanje izdelka, odvozi materiala na deponijo vsa potrebna pomožna sredstva na objektu kot na primer ali enakovredno kot so lestve, odri ..., terminsko usklajevanje del z ostalimi izvajalci na objektu, popravilo eventuelne škode povzročene ostalim izvajalcem na gradbišču, dnevnice, malice, telefonske storitve, internetne storitve, sodelovanje s potrebnimi institucijami, delo v popoldanskem in nočnem času, delo ob sobotah, nedeljah in praznikih itd.), popuste in rabate.

Pogodbena vrednost je dogovorjena v skladu z določilom »ključ v roke« (659. člen OZ), kar pomeni, da kasnejši odmiki od ponudbene – pogodbene vrednosti niso možni. Vsebuje tudi vrednost vseh nepredvidenih in presežnih del, izključuje pa vpliv manjkajočih del nanjo. Pogodbena vrednost vsebuje tudi vse podražitve do izteka pogodbenega roka za dokončanje del.

Cene in vrednosti iz ponudbe so fiksne v času trajanja pogodbe.

Naročnik je plačnik DDV po 76. a členu Zakona o davku na dodano vrednost (Uradni list RS, št. [13/11](http://www.uradni-list.si/1/objava.jsp?sop=2011-01-0554) – uradno prečiščeno besedilo, [18/11](http://www.uradni-list.si/1/objava.jsp?sop=2011-01-0765), [78/11](http://www.uradni-list.si/1/objava.jsp?sop=2011-01-3294), [38/12](http://www.uradni-list.si/1/objava.jsp?sop=2012-01-1628), [83/12](http://www.uradni-list.si/1/objava.jsp?sop=2012-01-3288), [86/14](http://www.uradni-list.si/1/objava.jsp?sop=2014-01-3486), [90/15](http://www.uradni-list.si/1/objava.jsp?sop=2015-01-3505), [77/18](http://www.uradni-list.si/1/objava.jsp?sop=2018-01-3755), [59/19](http://www.uradni-list.si/1/objava.jsp?sop=2019-01-2612) in [72/19](http://www.uradni-list.si/1/objava.jsp?sop=2019-01-3208)).

Naročnik bo plačal izvedena dela na osnovi pravilno izstavljenega računa na transakcijski račun izvajalca št.  pri banki  v roku 60 dni od datuma prejema pravilno izstavljenega računa.

Osnova za izstavitev računa je obojestransko podpisan primopredajni zapisnik.

Izvajalec je dolžan račun izstaviti najkasneje v osmih (8) dneh po opravljeni primopredaji.

Izvajalec mora vse račune pošiljati naročniku izključno v elektronski obliki (e-račun), skladno z Zakonom o opravljanju plačilnih storitev za proračunske uporabnike (Uradni list RS, št. [77/16](http://www.uradni-list.si/1/objava.jsp?sop=2016-01-3228) in [47/19](http://www.uradni-list.si/1/objava.jsp?sop=2019-01-2291)).

V primeru zamude s plačilom bo naročnik plačal zakonske zamudne obresti.

**(samo v primeru, ko podizvajalci zahtevajo naposredna plačila)**

Naročnik bo izvršil neposredna plačila podizvajalcem, kot je opredeljeno v točki 1.2.3 Navodil ponudnikom za izdelavo ponudbe in v roku iz tretjega odstavka tega člena.

1. **SKRBNIK POGODBE**

Skrbnik pogodbe za naročnika je: .......................................................................

Skrbnik pogodbe za izvajalca je: .

1. **ZAVAROVANJE POGODBENIH OBVEZNOSTI**

Izvajalec bo naročniku v roku petnajstih (15) dni po podpisu te pogodbe predložil bančno garancijo oz. kavcijsko zavarovanje za dobro izvedbo pogodbenih obveznosti v višini 5 % pogodbene vrednosti v EUR z DDV.

Instrument finančnega zavarovanja za dobro izvedbo pogodbenih obveznosti mora veljati do 31. 5. 2022.

V primeru, da se bo med trajanjem pogodbe spremenil rok za izvedbo pogodbenih obveznosti, bo moral izvajalec temu ustrezno spremeniti tudi veljavnost instrumenta finančnega zavarovanja za dobro izvedbo pogodbenih obveznosti.

V primeru unovčitve instrumenta finančnega zavarovanja za dobro izvedbo pogodbenih obveznosti, bo moral izvajalec unovčeno bančno garancijo oz. kavcijsko zavarovanje ustrezno nadomestiti z novo.

Naročnik bo unovčil instrument finančnega zavarovanja za dobro izvedbo pogodbenih obveznosti v primeru:

* če izvajalec ne bo pričel izvajati svojih pogodbenih obveznosti v skladu z določili te pogodbe,
* če izvajalec ne bo izpolnil svojih pogodbenih obveznosti v skladu z določili te pogodbe,
* če izvajalec ne bo pravočasno izpolnil svojih pogodbenih obveznosti v skladu z določili te pogodbe,
* če izvajalec ne bo pravilno izpolnil svojih pogodbenih obveznosti v skladu z določili te pogodbe,
* če bo izvajalec prenehal izpolnjevati svoje pogodbene obveznosti v skladu z določili te pogodbe,
* drugih kršitev te pogodbe.

1. **TRAJANJE POGODBE IN ODSTOP OD POGODBE**

Ta pogodba je sklenjena z dnem podpisa naročnika in izvajalca.

Naročnik bo vse pripombe v zvezi z izvrševanjem te pogodbe sporočal izvajalcu v pisni obliki. Če izvajalec ne upošteva upravičenih pripomb naročnika, lahko naročnik odstopi od pogodbe. O odstopu od pogodbe naročnik pisno obvesti izvajalca.

Naročnik lahko odstopi od pogodbe, če izvajalec ne izpolnjuje pogodbenih obveznosti na način, predviden v pogodbi o izvedbi javnega naročila.

Odpoved pogodbe velja z dnem vročitve odpovedi izvajalcu.

1. **VAROVANJE POSLOVNIH IN OSEBNIH PODATKOV**

Pogodbeni stranki se obvezujeta, da bosta vse podatke tehničnega in poslovnega značaja ter vse osebne podatke, do katerih imata dostop pri izvrševanju te pogodbe, vzajemno varovali kot poslovno tajnost in v skladu z določbami zakona, ki ureja varstvo osebnih podatkov.

1. **PROTIKORUPCIJSKA KLAVZULA**

Pogodba, pri kateri kdo v imenu ali na račun druge pogodbene stranke, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku;

je nična.

1. **KONČNE DOLOČBE**

Kakršnekoli spremembe te pogodbe so možne le v enaki, t.j. pisni obliki, in le izjemoma, vedno pa ob soglasju obeh pogodbenih strank, vendar le te ne morejo biti v nasprotju z določili ZJN-3 in OZ.

Morebitne spore iz te pogodbe, ki jih pogodbeni stranki ne bi mogli rešiti sporazumno, rešuje stvarno pristojno sodišče v Mariboru.

Če ponudnik ne izpolnjuje pogodbenih obveznosti na način, predviden v pogodbi o izvedbi javnega naročila, naročnik odstopi od te pogodbe.

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Pogodba v celoti (solidarno) zavezuje tudi morebitne vsakokratne pravne naslednike vsake od pogodbenih strank, kar velja zlasti tudi v primeru organizacijsko-statusnih ter lastninskih sprememb.

Pogodba je napisana v dveh enakih izvodih, od katerih prejme vsaka od pogodbenih strank po en izvod.

Št. …………………

V , dne  V Mariboru, dne …………………

Izvajalec Naročnik:

UKC Maribor

Direktor: Direktor UKC:

prof. dr. Anton CRNJAC, dr. med., višji

svetnik